Banjur sing kegolong kaum priyayi utawa ningrat, dudu embah sebutane nanging eyang. Malah sok-sok ditambahi kanjeng barang. Dadine kanjeng eyang sapa ngono. Nanging embuh embah, simbah, eyang, kakek/nenek, embuh opa utawa oma, kabeh mau sekawit ngrujuk marang priyayi sing mujudake bapake utawa ibune wong tuwane sing nyebut. Utawa samendhuwure, kang banjur ketambahan dadi embah buyut, embah canggah, embah wareng, lan sapiturute.